CELEX: 32013R0465
Language: ro
Date: 2013-05-16 00:00:00
Title: Regulamentul de punere în aplicare (UE) nr. 465/2013 al Consiliului din 16 mai 2013 de modificare a Regulamentului (CE) nr. 192/2007 de instituire a unei taxe antidumping definitive la importurile anumitor tipuri de polietilen tereftalat originar din India, Indonezia, Malaezia, Republica Coreea, Thailanda și Taiwan

22.5.2013   
            
            
               RO
            
            
               Jurnalul Oficial al Uniunii Europene
            
            
               L 135/1
            
         REGULAMENTUL DE PUNERE ÎN APLICARE (UE) NR. 465/2013 AL CONSILIULUI
   din 16 mai 2013
   de modificare a Regulamentului (CE) nr. 192/2007 de instituire a unei taxe antidumping definitive la importurile anumitor tipuri de polietilen tereftalat originar din India, Indonezia, Malaezia, Republica Coreea, Thailanda și Taiwan
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), în special articolele 8 și 9,
   având în vedere propunerea prezentată de Comisia Europeană după consultarea Comitetului consultativ,
   întrucât:
   A.   PROCEDURA ANTERIOARĂ
   
   
               (1)
            
            
               Consiliul, prin Regulamentul (CE) nr. 192/2007 (2), a instituit o taxă antidumping definitivă la importurile de anumite tipuri de polietilen tereftalat originar din India, Indonezia, Malaysia, Republica Coreea, Thailanda și Taiwan, în urma unei reexaminări efectuate în perspectiva expirării măsurilor și a unei reexaminări intermediare parțiale. Măsurile au fost impuse inițial în luna august 2000 (3). În prezent, măsurile fac obiectul unei alte reexaminări în perspectiva expirării lor (4).
            
         
               (2)
            
            
               Comisia, prin Decizia 2000/745/CE (5), a acceptat un angajament de preț, printre altele, din partea societății indoneziene P.T. Polypet Karyapersada („Polypet”). Ca urmare a constatărilor și a concluziilor referitoare la reexaminarea unui „exportator nou” (6), Comisia, prin Decizia 2002/232/CE (7), a acceptat un angajament din partea societății indiene Futura Polymers Ltd, redenumită ulterior Futura Polyesters Ltd („Futura”) (8).
            
         B.   RETRAGEREA ANGAJAMENTELOR ȘI MODIFICAREA REGULAMENTULUI NR. (CE) 192/2007
   
   
               (3)
            
            
               Comisia, prin Decizia 2013/223/UE (9), a retras acceptarea angajamentelor în ceea ce privește societățile Polypet și Futura. Prin urmare, Regulamentul (CE) nr. 192/2007 ar trebui să fie modificat în consecință,
            
         ADOPTĂ PREZENTUL REGULAMENT:
   Articolul 1
   Tabelul prevăzut la articolul 2 alineatul (3) din Regulamentul (CE) nr. 192/2007 se înlocuiește cu următorul tabel:
   
      
                  Țară
               
               
                  Companie
               
               
                  Codul adițional TARIC
               
            
                  „India
               
               
                  Reliance Industries Ltd
               
               
                  A181
               
            
                  India
               
               
                  Pearl Engineering Polymers Ltd
               
               
                  A182
               
            
                  India
               
               
                  Dhunseri Petrochem & Tea Ltd
               
               
                  A585”
               
            
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 mai 2013.
      
         
            Pentru Consiliu
         
         
            Președintele
         
         R. QUINN
      
   
   
      (1)  JO L 343, 22.12.2009, p. 51.
   
      (2)  JO L 59, 27.2.2007, p. 1.
   
      (3)  JO L 199, 5.8.2000, p. 48.
   
      (4)  JO C 55, 24.2.2012, p. 4.
   
      (5)  JO L 301, 30.11.2000, p. 88.
   
      (6)  JO L 78, 21.3.2002, p. 4.
   
      (7)  JO L 78, 21.3.2002, p. 12.
   
      (8)  JO C 116, 16.5.2003, p. 2.
   
      (9)  A se vedea pagina 19 din prezentul Jurnal Oficial.